CELEX: 
Language: hr
Date: 2021-10-21 00:00:00
Title: DELEGIRANA UREDBA KOMISIJE (EU) …/... o dopuni Uredbe (EU) 2017/625 Europskog parlamenta i Vijeća pravilima o slučajevima u kojima i uvjetima pod kojima se ekološki proizvodi i proizvodi iz prijelaznog razdoblja izuzimaju iz službenih kontrola na graničnim kontrolnim postajama i o mjestu na kojem se provode službene kontrole tih proizvoda te o izmjeni delegiranih uredbi Komisije (EU) 2019/2123 i (EU) 2019/2124

OBRAZLOŽENJE
            
            
               1.KONTEKST DELEGIRANOG AKTA
            
            
               U Uredbi (EU) 2018/848 Europskog parlamenta i Vijeća
                  1
                utvrđuju se načela ekološke proizvodnje i pravila povezana s ekološkom proizvodnjom, povezanom certifikacijom i upotrebom oznaka koje se odnose na ekološku proizvodnju pri označivanju i oglašavanju, uvjetima i mjerama za uvoz u Uniju proizvoda namijenjenih stavljanju na tržište unutar Unije kao ekoloških proizvoda ili proizvoda iz prijelaznog razdoblja te pravila o kontrolama uz ona utvrđena u Uredbi (EU) 2017/625 Europskog parlamenta i Vijeća
                  2
                o službenim kontrolama (Uredba o službenim kontrolama). 
            
            
               U skladu s člankom 45. stavkom 5. Uredbe (EU) 2018/848, usklađenost s uvjetima i mjerama za uvoz ekoloških proizvoda i proizvoda iz prijelaznog razdoblja utvrđenima u toj uredbi utvrđuje se na graničnim kontrolnim postajama u skladu s člankom 47. stavkom 1. Uredbe (EU) 2017/625. 
            
            
               Uredbom (EU) 2017/625 uspostavlja se okvir za službene kontrole i druge službene aktivnosti namijenjene verifikaciji pravilne primjene zakonodavstva Unije u području poljoprivredno-prehrambenog lanca. Taj okvir obuhvaća službene kontrole životinja i robe koji ulaze u Uniju iz trećih zemalja. 
            
            
               U članku 47. stavku 1. Uredbe (EU) 2017/625 utvrđuju se kategorije životinja i robe za koje su nadležna tijela dužna provoditi službene kontrole na graničnim kontrolnim postajama prvog prispijeća u Uniju. Ekološki proizvodi i proizvodi iz prijelaznog razdoblja iz članka 45. stavka 5. Uredbe (EU) 2018/848 obuhvaćeni su kategorijama životinja i robe iz članka 47. stavka 1. točke (f) Uredbe (EU) 2017/625. 
            
            
               Člankom 48. točkom (h) Uredbe (EU) 2017/625 propisano je da se kategorije životinja i robe koje predstavljaju nizak rizik ili ne predstavljaju specifični rizik mogu izuzeti iz službenih kontrola na graničnim kontrolnim postajama. U skladu s člankom 77. stavkom 1. točkom (k) Uredbe (EU) 2017/625, delegiranim aktima mogu se utvrditi pravila za provedbu posebnih službenih kontrola za životinje i robu koji su izuzeti iz službenih kontrola na graničnim kontrolnim postajama.
            
            
               Delegiranom uredbom Komisije (EU) 2019/2123
                  3
                utvrđuju se pravila za slučajeve u kojima i uvjete pod kojima nadležna tijela mogu obavljati provjere identiteta i fizičke provjere pošiljaka određene hrane i hrane za životinje neživotinjskog podrijetla na kontrolnim točkama koje nisu granične kontrolne postaje, u skladu s mjerama propisanima u aktima iz članka 47. stavka 1. točaka (d), (e) i (f) Uredbe (EU) 2017/625, te pošiljaka određenog bilja, biljnih proizvoda i drugih predmeta, kao i pravila za slučajeve u kojima i uvjete pod kojima nadležna tijela mogu na udaljenosti od graničnih kontrolnih postaja provoditi provjere dokumentacije za pošiljke bilja, biljnih proizvoda i drugih predmeta iz članka 72. stavka 1. i članka 74. stavka 1. Uredbe (EU) 2016/2031 Europskog parlamenta i Vijeća
                  4
               . 
            
            
               Delegiranom uredbom Komisije (EU) 2019/2124
                  5
                utvrđuju se pravila za slučajeve u kojima i uvjete pod kojima nadležna tijela granične kontrolne postaje mogu odobriti daljnji prijevoz pošiljaka određenog bilja, biljnih proizvoda i drugih predmeta te hrane i hrane za životinje neživotinjskog podrijetla do krajnjeg odredišta u Uniji prije nego što postanu dostupni rezultati laboratorijskih analiza i ispitivanja, u skladu s mjerama propisanima u aktima iz članka 47. stavka 1. točaka (d), (e) i (f) Uredbe Vijeća (EU) 2017/625. 
            
            
               Svrha je ove Uredbe utvrditi slučajeve u kojima i uvjete pod kojima se određeni ekološki proizvodi i proizvodi iz prijelaznog razdoblja koji ulaze u Uniju iz trećih zemalja i koji predstavljaju nizak rizik ili ne predstavljaju specifični rizik za zdravlje ljudi, životinja ili bilja, dobrobit životinja ili okoliš izuzimaju iz službenih kontrola na graničnim kontrolnim postajama te pravila o mjestu na kojem se provode službene kontrole tih izuzetih proizvoda.
            
            
               Ovom se Uredbom izmjenjuju i delegirane uredbe (EU) 2019/2123 i (EU) 2019/2124. Izmjenom se osigurava da se uredbe (EU) 2019/2123 i (EU) 2019/2124 primjenjuju na bilje, biljne proizvode i druge predmete koji su trenutačno obuhvaćeni njihovim područjem primjene, među ostalim ako je takva roba ekološki proizvod ili proizvod iz prijelaznog razdoblja koji podliježe službenim kontrolama na graničnim kontrolnim postajama u skladu s člankom 45. stavkom 5. Uredbe (EU) 2018/848. 
            
            
               2.SAVJETOVANJA PRIJE DONOŠENJA AKTA
            
            
               U nekoliko navrata provedeno je savjetovanje s Komisijinom stručnom skupinom za službene kontrole (E00911) te je održano nekoliko sastanaka s relevantnim dionicima. 
            
            
               Budući da se ne očekuje da će ova Uredba imati znatan učinak, procjena učinka nije provedena. Ova se Uredba temelji na mogućnosti koja je već predviđena člankom 48. točkom (h) Uredbe (EU) 2017/625 da se iz službenih kontrola na graničnim kontrolnim postajama izuzmu kategorije životinja i robe koje predstavljaju nizak rizik ili ne predstavljaju specifični rizik za zdravlje ljudi, životinja ili bilja, dobrobit životinja ili okoliš.
            
            
               Zahvaljujući mogućnosti pružanja povratnih informacija javnosti o nacrtu delegirane uredbe na internetskim stranicama Komisije (
               
                  https://ec.europa.eu/info/law/better-regulation/have-your-say_en
               
               ) zaprimljena je jedna primjedba jedne nevladine organizacije i nekoliko primjedbi javnih tijela. Nevladina organizacija komentirala je da se pojam ekološki proizvod mora pojasniti za svaku zemlju koja nije članica EU-a i da se uz znak za ekološki proizvod zemlje podrijetla mora dodati oznaka EU-a kako bi se potvrdila vjerodostojnost ekološkog proizvoda. U tom pogledu, da bi se uvezeni proizvod prodavao i označio kao ekološki proizvod u EU-u, potrebna je potvrda kontrolne ustanove da se na proizvode koji se uvoze u EU primjenjuju ista pravila proizvodnje kao i u EU-u.
            
            
               Nadležno tijelo države članice izrazilo je zabrinutost u pogledu proračunskih i organizacijskih implikacija nacrta delegirane uredbe u toj državi članici s obzirom na to da se, uzevši u obzir članak 45. stavak 5. Uredbe (EU) 2018/848, očekivalo da će se aktivnosti kontrole uvoza ekoloških proizvoda obavljati na graničnim kontrolnim postajama prvog prispijeća u EU te da se stoga očekuje smanjenje službenih kontrola na njezinu državnom području. Stoga je poduzela mjeru nepopunjavanja radnih mjesta nakon umirovljenja. Međutim, Komisija je već u veljači 2021. obavijestila države članice o svojoj namjeri da određene ekološke proizvode izuzme iz službenih kontrola na graničnim kontrolnim postajama, čime se ostavlja dovoljno vremena za pravilnu organizaciju povezanih službenih kontrola. 
            
            
               Osim toga, to je nadležno tijelo izrazilo pravnu zabrinutost u pogledu mogućnosti na temelju uredbi (EU) 2018/848 i (EU) 2017/625 da se određene kategorije ekoloških proizvoda i proizvoda iz prijelaznog razdoblja izuzmu iz službenih kontrola na graničnim kontrolnim postajama. Razlozi za navedeno izuzeće navedeni su u uvodnim izjavama od 1. do 3. nacrta delegirane uredbe. Konkretno, člankom 48. točkom (h) Uredbe (EU) 2017/625 Komisija se ovlašćuje da iz članka 47. te uredbe izuzme određene kategorije životinja i robe koje predstavljaju nizak rizik ili ne predstavljaju specifični rizik. „Rizik” se u članku 3. točki 24. Uredbe (EU) 2017/625 definira s obzirom na štetne utjecaje na zdravlje, dobrobit životinja i okoliš, a ne s obzirom na kvalitetu hrane. Za ekološke proizvode i proizvode iz prijelaznog razdoblja koji ulaze u Uniju može se smatrati da predstavljaju nizak rizik ili da ne predstavljaju specifični rizik za zdravlje ljudi, životinja i biljaka, dobrobit životinja ili okoliš ako nisu obuhvaćeni kategorijama životinja i robe koje podliježu službenim kontrolama na graničnim kontrolnim postajama u skladu s člankom 47. stavkom 1. točkama od (a) do (e) Uredbe (EU) 2017/625 ili kategorijama životinja i robe koje podliježu službenim kontrolama na graničnim kontrolnim postajama na temelju akata ili pravila iz članka 47. stavka 1. točke (f) te uredbe, osim na temelju Uredbe (EU) 2018/848. Stoga je primjereno takve proizvode izuzeti iz službenih kontrola na graničnim kontrolnim postajama.
            
            
               Naposljetku, prema mišljenju tog nadležnog tijela, s obzirom na okvir Uredbe (EU) 2017/625, službene kontrole visokorizičnih ekoloških proizvoda trebale bi se provoditi na graničnim kontrolnim postajama na temelju akata donesenih u skladu s člancima 126. i 128. te uredbe. Međutim, kako je objašnjeno u uvodnoj izjavi 3. nacrta delegirane uredbe, pojam „rizik” za potrebe definiranja životinja i robe koji podliježu službenim kontrolama na graničnim kontrolnim postajama definiran je u Uredbi (EU) 2017/625 s obzirom na štetne učinke na zdravlje, dobrobit životinja i okoliš. S druge strane, pojam „rizik” koji se upotrebljava za uvrštavanje visokorizičnih proizvoda na popis u skladu s Uredbom (EU) 2018/848 odnosi se na cjelovitost ekoloških proizvoda ili proizvoda iz prijelaznog razdoblja kako su definirani u članku 3. točki 74. te uredbe, odnosno na neusklađenosti koje utječu na svojstva ekološkog proizvoda ili proizvoda iz prijelaznog razdoblja. 
            
            
               3.PRAVNI ELEMENTI DELEGIRANOG AKTA
            
         
         
            
               Pravna osnova su članak 48. točka (h) i članak 77. stavak 1. točka (k) Uredbe (EU) 2017/625. Osim toga, ova Uredba temelji se i na članku 53. stavku 1. točkama (a) i (e) te na članku 51. stavku 1. točki (a) jer se člancima 5. i 6. ove Uredbe izmjenjuju delegirane uredbe (EU) 2019/2123 odnosno (EU) 2019/2124. Kako je prethodno objašnjeno, izmjenom se osigurava da se delegirane uredbe (EU) 2019/2123 i (EU) 2019/2124 primjenjuju na bilje, biljne proizvode i druge predmete koji su trenutačno obuhvaćeni njihovim područjem primjene, među ostalim ako je takva roba ekološki proizvod ili proizvod iz prijelaznog razdoblja koji podliježe službenim kontrolama na graničnim kontrolnim postajama u skladu s člankom 45. stavkom 5. Uredbe (EU) 2018/848. Radi pravne sigurnosti primjereno je u jedinstvenom aktu utvrditi pravila o ekološkim proizvodima i proizvodima iz prijelaznog razdoblja izuzetima iz službenih kontrola na graničnim kontrolnim postajama, pravila o mjestu na kojem se provode službene kontrole tih izuzetih proizvoda te pravila o izmjeni delegiranih uredbi (EU) 2019/2123 i (EU) 2019/2124.
            
            
               DELEGIRANA UREDBA KOMISIJE (EU) …/...
            
            
               оd 21.10.2021.
            
            
               o dopuni Uredbe (EU) 2017/625 Europskog parlamenta i Vijeća pravilima o slučajevima u kojima i uvjetima pod kojima se ekološki proizvodi i proizvodi iz prijelaznog razdoblja izuzimaju iz službenih kontrola na graničnim kontrolnim postajama i o mjestu na kojem se provode službene kontrole tih proizvoda te o izmjeni delegiranih uredbi Komisije (EU) 2019/2123 i (EU) 2019/2124
            
            
               (Tekst značajan za EGP)
            
            
               EUROPSKA KOMISIJA,
            
            
               uzimajući u obzir Ugovor o funkcioniranju Europske unije,
            
            
               uzimajući u obzir Uredbu (EU) 2017/625 Europskog parlamenta i Vijeća od 15. ožujka 2017. o službenim kontrolama i drugim službenim aktivnostima kojima se osigurava primjena propisa o hrani i hrani za životinje, pravila o zdravlju i dobrobiti životinja, zdravlju bilja i sredstvima za zaštitu bilja, o izmjeni uredaba (EZ) br. 999/2001, (EZ) br. 396/2005, (EZ) br. 1069/2009, (EZ) br. 1107/2009, (EU) br. 1151/2012, (EU) br. 652/2014, (EU) 2016/429 i (EU) 2016/2031 Europskog parlamenta i Vijeća, uredaba Vijeća (EZ) br. 1/2005 i (EZ) br. 1099/2009 i direktiva Vijeća 98/58/EZ, 1999/74/EZ, 2007/43/EZ, 2008/119/EZ i 2008/120/EZ te o stavljanju izvan snage uredaba (EZ) br. 854/2004 i (EZ) br. 882/2004 Europskog parlamenta i Vijeća, direktiva Vijeća 89/608/EEZ, 89/662/EEZ, 90/425/EEZ, 91/496/EEZ, 96/23/EZ, 96/93/EZ i 97/78/EZ te Odluke Vijeća 92/438/EEZ (Uredba o službenim kontrolama)
                  6
               , a posebno njezin članak 48. točku (h), članak 51. stavak 1. točku (a), članak 53. stavak 1. točke (a) i (e) te članak 77. stavak 1. točku (k),
            
            
               budući da:
            
            
               (1)U skladu s člankom 45. stavkom 5. Uredbe (EU) 2018/848 Europskog parlamenta i Vijeća
                  7
               , službene kontrole u državama članicama radi verifikacije usklađenosti s uvjetima i mjerama za uvoz u Uniju ekoloških proizvoda i proizvoda iz prijelaznog razdoblja namijenjenih stavljanju na tržište unutar Unije provode se na graničnim kontrolnim postajama u skladu s člankom 47. stavkom 1. Uredbe (EU) 2017/625. 
            
            
               (2)U članku 47. stavku 1. Uredbe (EU) 2017/625 utvrđuju se kategorije životinja i robe koji ulaze u Uniju iz trećih zemalja za koje su nadležna tijela dužna provoditi službene kontrole na graničnim kontrolnim postajama prvog prispijeća u Uniju. Ekološki proizvodi i proizvodi iz prijelaznog razdoblja iz članka 45. stavka 5. Uredbe (EU) 2018/848 obuhvaćeni su kategorijama životinja i robe iz članka 47. stavka 1. točke (f) Uredbe (EU) 2017/625 na temelju te odredbe Uredbe (EU) 2018/848. Osim toga, ekološki proizvodi i proizvodi iz prijelaznog razdoblja mogu biti obuhvaćeni kategorijama životinja i robe iz članka 47. stavka 1. točke (f) Uredbe (EU) 2017/625 i na temelju akata ili pravila iz te odredbe, a ne samo na temelju članka 45. stavka 5. Uredbe (EU) 2018/848. Slično tome, ekološki proizvodi i proizvodi iz prijelaznog razdoblja mogu biti obuhvaćeni kategorijama životinja i robe iz članka 47. stavka 1. točaka od (a) do (e) Uredbe (EU) 2017/625 pod uvjetom da ispunjavaju relevantne zahtjeve. 
            
            
               (3)U skladu s člankom 48. točkom (h) Uredbe (EU) 2017/625 kategorije životinja i robe koje predstavljaju nizak rizik ili ne predstavljaju specifični rizik mogu se izuzeti iz službenih kontrola na graničnim kontrolnim postajama. U članku 3. točki 24. Uredbe (EU) 2017/625 „rizik” se definira s obzirom na štetne utjecaje na zdravlje ljudi, životinja ili bilja, dobrobit životinja ili okoliš, ali ne i s obzirom na kvalitetu hrane. Može se smatrati da ekološki proizvodi i proizvodi iz prijelaznog razdoblja koji ulaze u Uniju predstavljaju nizak rizik ili ne predstavljaju specifični rizik za zdravlje ljudi, životinja ili bilja, dobrobit životinja ili okoliš ako nisu obuhvaćeni kategorijama životinja i robe koje podliježu službenim kontrolama na graničnim kontrolnim postajama na temelju članka 47. stavka 1. točaka od (a) do (e) Uredbe (EU) 2017/625 ili kategorijama životinja i robe iz članka 47. stavka 1. točke (f) Uredbe (EU) 2017/625, za koje su uvjeti i mjere povezani s ulaskom u Uniju utvrđeni u skladu s člankom 126. odnosno člankom 128. Uredbe (EU) 2017/625 ili s pravilima iz članka 1. stavka 2. točaka od (a) do (h) i točke (j) te uredbe, kojima se određuje da se usklađenost s tim uvjetima ili mjerama utvrđuje pri ulasku životinja ili robe u Uniju. Stoga je primjereno takve proizvode izuzeti iz službenih kontrola na graničnim kontrolnim postajama. 
            
            
               (4)Službene kontrole ekoloških proizvoda i proizvoda iz prijelaznog razdoblja koji su namijenjeni stavljanju na tržište Unije i koji su izuzeti iz službenih kontrola na graničnim kontrolnim postajama u skladu s ovom Uredbom trebalo bi provoditi na mjestu puštanja u slobodni promet u Uniji. Države članice trebale bi obavijestiti Komisiju o točkama puštanja u slobodni promet na kojima se provode te kontrole. Komisija bi u sustavu TRACES (Trade Control Expert System) iz članka 133. stavka 4. Uredbe (EU) 2017/625 trebala održavati ažurirani popis točaka puštanja u slobodni promet. 
            
            
               (5)Delegiranom uredbom Komisije (EU) 2019/2123
                  8
                nadležnim tijelima na graničnim kontrolnim postajama omogućuje se da dopuste obavljanje provjera identiteta i fizičkih provjera na kontrolnoj točki koja nije granična kontrolna postaja na pošiljkama bilja, biljnih proizvoda i drugih predmeta iz članka 47. stavka 1. točaka (c) i (e) Uredbe (EU) 2017/625 te pošiljkama hrane i hrane za životinje neživotinjskog podrijetla koje podliježu mjerama propisanima u aktima iz članka 47. stavka 1. točaka (d), (e) i (f) te uredbe. Slično tome, Delegiranom uredbom (EU) 2019/2123 nadležnim tijelima omogućuje se provedba provjera dokumentacije pošiljaka bilja, biljnih proizvoda i drugih predmeta iz članka 72. stavka 1. i članka 74. stavka 1. Uredbe (EU) 2016/2031 Europskog parlamenta i Vijeća
                  9
                na udaljenosti od granične kontrolne postaje. Delegirana uredba (EU) 2019/2123 ne primjenjuje se, međutim, na pošiljke bilja, biljnih proizvoda i drugih predmeta iz članka 47. stavka 1. točaka (c) i (e) Uredbe (EU) 2017/625 ako je riječ o ekološkim proizvodima ili proizvodima iz prijelaznog razdoblja koji podliježu službenim kontrolama na graničnim kontrolnim postajama na temelju članka 45. stavka 5. Uredbe (EU) 2018/848. 
            
            
               (6)Potrebno je proširiti područje primjene Delegirane uredbe (EU) 2019/2123 kako bi se osigurala njezina primjena na pošiljke bilja, biljnih proizvoda i drugih predmeta iz članka 47. stavka 1. točaka (c) i (e) Uredbe (EU) 2017/625 ako je riječ o ekološkim proizvodima ili proizvodima iz prijelaznog razdoblja koji podliježu službenim kontrolama na graničnim kontrolnim postajama na temelju članka 45. stavka 5. Uredbe (EU) 2018/848. Osim toga, Delegiranom uredbom (EU) 2019/2123 trebalo bi utvrditi odredbe kojima se utvrđuju slučajevi i uvjeti pod kojima se provjere identiteta i fizičke provjere mogu obavljati na kontrolnoj točki koja nije granična kontrolna postaja kad je riječ o pošiljkama određenih proizvoda koji podliježu službenim kontrolama na graničnim kontrolnim postajama u skladu s člankom 45. stavkom 5. Uredbe (EU) 2018/848. 
            
            
               (7)Kako bi se olakšalo brzo postupanje sa životinjama i robom koji ulaze u Uniju, nadležnim tijelima na graničnim kontrolnim postajama trebalo bi dopustiti da odobre daljnji prijevoz pošiljaka bilja, biljnih proizvoda i drugih predmeta iz članka 47. stavka 1. točaka (c) i (e) Uredbe (EU) 2017/625 do krajnjeg odredišta prije nego što postanu dostupni rezultati laboratorijskih analiza i ispitivanja, u skladu s poglavljem II. Delegirane uredbe Komisije (EU) 2019/2124
                  10
               , među ostalim ako je takva roba ekološki proizvod ili proizvod iz prijelaznog razdoblja koji na temelju članka 45. stavka 5. Uredbe (EU) 2018/848 podliježe službenim kontrolama na graničnim kontrolnim postajama. 
            
            
               (8)Delegirane uredbe (EU) 2019/2123 i (EU) 2019/2124 trebalo bi stoga na odgovarajući način izmijeniti.
            
            
               (9)Radi jasnoće i pravne sigurnosti ova bi se Uredba trebala primjenjivati od datuma primjene Uredbe (EU) 2018/848,
            
            
               DONIJELA JE OVU UREDBU:
            
            
               Članak 1.
            
         
         
            
               Predmet
            
            
               Ovom Uredbom utvrđuju se pravila o:
            
            
               (a)slučajevima u kojima i uvjetima pod kojima se određeni ekološki proizvodi i proizvodi iz prijelaznog razdoblja koji ulaze u Uniju i koji predstavljaju nizak rizik ili ne predstavljaju specifični rizik za zdravlje ljudi, životinja ili bilja, dobrobit životinja ili okoliš izuzimaju iz službenih kontrola na graničnim kontrolnim postajama koje se provode radi verifikacije usklađenosti s pravilima o ekološkoj proizvodnji i označivanju ekoloških proizvoda; 
            
            
               (b)mjestu na kojem se provode službene kontrole proizvoda iz točke (a) namijenjenih stavljanju na tržište Unije; i
            
            
               (c)izmjenama delegiranih uredbi (EU) 2019/2123 i (EU) 2019/2124.
            
            
               Članak 2.
            
            
               Definicije
            
            
               Za potrebe ove Uredbe, primjenjuju se sljedeće definicije:
            
            
               1.„ekološki proizvod” znači proizvod kako je definiran u članku 3. točki 2. Uredbe (EU) 2018/848;
            
            
               2.„proizvod iz prijelaznog razdoblja” znači proizvod kako je definiran u članku 3. točki 7. Uredbe (EU) 2018/848.
            
            
               Članak 3.
            
            
               Ekološki proizvodi i proizvodi iz prijelaznog razdoblja izuzeti iz službenih kontrola na graničnim kontrolnim postajama
            
            
               Sljedeći ekološki proizvodi i proizvodi iz prijelaznog razdoblja koji ulaze u Uniju izuzimaju se iz službenih kontrola na graničnim kontrolnim postajama prvog prispijeća u Uniju:
            
            
               (a)ekološki proizvodi i proizvodi iz prijelaznog razdoblja koji nisu obuhvaćeni kategorijama životinja i robe iz članka 47. stavka 1. točaka od (a) do (e) Uredbe (EU) 2017/625; i
            
            
               (b)ekološki proizvodi i proizvodi iz prijelaznog razdoblja koji su obuhvaćeni kategorijama životinja i robe iz članka 47. stavka 1. točke (f) Uredbe (EU) 2017/625, osim onih za čiji su ulazak u Uniju utvrđeni uvjeti ili mjere aktima donesenima u skladu s člankom 126. ili 128. Uredbe (EU) 2017/625 ili onih za čiji su ulazak u Uniju utvrđeni uvjeti ili mjere u skladu s pravilima iz članka 1. stavka 2. točaka od (a) do (h) i točke (j) te uredbe.
            
            
               Članak 4.
            
            
               Mjesto provedbe službenih kontrola ekoloških proizvoda i proizvoda iz prijelaznog razdoblja koji su izuzeti iz službenih kontrola na graničnim kontrolnim postajama
            
            
               1.Za ekološke proizvode i proizvode iz prijelaznog razdoblja iz članka 3. namijenjene stavljanju na tržište Unije nadležna tijela provode službene kontrole na točkama puštanja u slobodni promet u državi članici u kojoj se pošiljka pušta u slobodni promet u Uniji. 
            
            
               2.Države članice obavješćuju Komisiju o točkama puštanja u slobodni promet na kojima nadležna tijela provode službene kontrole u skladu sa stavkom 1. te pritom navode njihovo ime, adresu i podatke za kontakt.
            
            
               Komisija u sustavu TRACES (Trade Control and Expert System) održava ažurirani popis tih točaka puštanja u slobodni promet. 
            
         
         
            
               3.
                     Države članice osiguravaju da nadležna tijela na točkama puštanja u slobodni promet iz stavka 1. raspolažu tehnologijom i opremom potrebnom za učinkovit rad sa sustavom TRACES.
            
            
               Članak 5.
            
            
               Izmjena Delegirane uredbe (EU) 2019/2123
            
            
               Delegirana uredba (EU) 2019/2123 mijenja se kako slijedi:
            
            
               1.članak 1. stavak 1. mijenja se kako slijedi:
            
            
               (a)podtočka a. mijenja se kako slijedi:
            
            
               i.umeće se sljedeća podtočka ia.:
            
            
               „ia.pošiljke bilja, biljnih proizvoda i drugih predmeta iz točke i. koji podliježu službenim kontrolama na graničnim kontrolnim postajama u skladu s člankom 45. stavkom 5. Uredbe (EU) 2018/848 Europskog parlamenta i Vijeća*;
            
            
               *Uredba (EU) 2018/848 Europskog parlamenta i Vijeća od 30. svibnja 2018. o ekološkoj proizvodnji i označivanju ekoloških proizvoda te stavljanju izvan snage Uredbe Vijeća (EZ) br. 834/2007 (SL L 150, 14.6.2018., str. 1.).”;
            
            
               ii.podtočka ii. zamjenjuje se sljedećim:
            
            
               „ii.pošiljke hrane i hrane za životinje neživotinjskog podrijetla na koje se primjenjuju mjere predviđene aktima iz članka 47. stavka 1. točaka (d), (e) i (f) Uredbe (EU) 2017/625, uključujući pošiljke koje podliježu službenim kontrolama na graničnim kontrolnim postajama u skladu s člankom 45. stavkom 5. Uredbe (EU) 2018/848;”;
            
            
               (b)točka (b) zamjenjuje se sljedećim:
            
            
               „(b)provjere dokumentacije na udaljenosti od granične kontrolne postaje za pošiljke:
            
            
               i.bilja, biljnih proizvoda i drugih predmeta iz članka 72. stavka 1. i članka 74. stavka 1. Uredbe (EU) 2016/2031; 
            
            
               ii.bilja, biljnih proizvoda i drugih predmeta iz točke i. koji podliježu službenim kontrolama na graničnim kontrolnim postajama u skladu s člankom 45. stavkom 5. Uredbe (EU) 2018/848.”;
            
            
               2.ispred poglavlja I. umeće se sljedeći članak 1.a:
            
            
               „Članak 1.a
            
            
               Definicije
            
            
               Za potrebe ove Uredbe, primjenjuju se sljedeće definicije:
            
            
               1.„provjere sigurnosti hrane i hrane za životinje” znači službene kontrole koje se provode radi verifikacije usklađenosti s pravilima iz članka 1. stavka 2. točaka (a) i (c) Uredbe (EU) 2017/625;
            
         
         
            
               2.„fitosanitarne provjere” znači službene kontrole koje se provode radi verifikacije usklađenosti s pravilima iz članka 1. stavka 2. točke (g) Uredbe (EU) 2017/625;
            
            
               3.„ekološke kontrole” znači službene kontrole iz članka 6. stavka 1. Delegirane uredbe Komisije (EU) 2021/XXX (C(2021) 7387)*. 
            
            
               *Delegirana uredba Komisije (EU) 2021/XXX od [datum] o dopuni Uredbe (EU) 2018/848 Europskog parlamenta i Vijeća pravilima o službenim kontrolama u pogledu pošiljaka ekoloških proizvoda i proizvoda iz prijelaznog razdoblja namijenjenih uvozu u Uniju te o potvrdi o inspekciji (SL L xxx, xxx, str. x.). 
            
            
            
               3.Članak 2. mijenja se kako slijedi:
            
            
               (a)u stavku 1. uvodna rečenica zamjenjuje se sljedećim:
            
            
               „Identifikacijski i fizički pregledi radi verifikacije usklađenosti s pravilima Unije o sigurnosti hrane, sigurnosti hrane za životinje i zaštitnim mjerama protiv organizama štetnih za bilje mogu se obavljati na kontrolnoj točki koja nije granična kontrolna postaja pod sljedećim uvjetima:”;
            
            
               (b)dodaje se sljedeći stavak 4.:
            
            
               „4.Nadležna tijela mogu obavljati sljedeće službene kontrole na kontrolnoj točki navedenoj u ZZUD-u koja nije granična kontrolna postaja, osim ako je u polju 30. potvrde o inspekciji iz članka 5. Delegirane uredbe (EU) 2021/XXX (C(2021) 7387) („potvrda o inspekciji”) označeno kontrolno polje „pošiljka se ne može pustiti u slobodni promet”:
            
            
               (a)fitosanitarne provjere u obliku identifikacijskih i fizičkih provjera pošiljaka bilja, biljnih proizvoda i drugih predmeta iz članka 1. stavka 1. točke (a) podtočke ia. ove Uredbe; 
            
            
               (b)provjere sigurnosti hrane i hrane za životinje u obliku identifikacijskih i fizičkih provjera pošiljaka hrane i hrane za životinje neživotinjskog podrijetla iz članka 1. stavka 1. točke (a) podtočke ii. ove Uredbe koje podliježu službenim kontrolama na graničnim kontrolnim postajama u skladu s člankom 45. stavkom 5. Uredbe (EU) 2018/848.”; 
            
            
               4.umeće se sljedeći članak 2.a:
            
            
               „Članak 2.a
            
            
               Uvjeti za provedbu ekoloških kontrola u obliku provjera identiteta i fizičkih provjera na kontrolnim točkama koje nisu granične kontrolne postaje kad je riječ o pošiljkama određenih proizvoda koji podliježu službenim kontrolama na graničnim kontrolnim postajama u skladu s člankom 45. stavkom 5. Uredbe (EU) 2018/848
            
            
               1.Nadležna tijela mogu obavljati ekološke kontrole u obliku provjera identiteta i fizičkih provjera pošiljaka bilja, biljnih proizvoda i drugih predmeta iz članka 1. stavka 1. točke (a) podtočke ia. te pošiljaka hrane i hrane za životinje neživotinjskog podrijetla iz članka 1. stavka 1. točke (a) podtočke ii. koje podliježu službenim kontrolama na graničnim kontrolnim postajama u skladu s člankom 45. stavkom 5. Uredbe (EU) 2018/848, na kontrolnoj točki navedenoj u certifikatu o inspekciji koja nije granična kontrolna postaja, pod sljedećim uvjetima:
            
            
               (a)kontrolna točka na kojoj se trebaju provesti ekološke kontrole u obliku identifikacijskih i fizičkih provjera navedena je u potvrdi o inspekciji koju je izdao subjekt odgovoran za pošiljku pri prethodnoj obavijesti u skladu s člankom 3. stavkom 1. Provedbene uredbe Komisije (EU) 2021/XXXX (C(2021) 8811)* ili nadležno tijelo na graničnoj kontrolnoj postaji; 
            
            
               (b)ishod ekoloških kontrola u obliku provjera dokumentacije koje provode nadležna tijela granične kontrolne postaje je zadovoljavajuć; 
            
            
               (c)nadležna tijela granične kontrolne postaje unijela su u polje 26. potvrde o inspekciji svoje odobrenje za prijevoz pošiljke do kontrolne točke; 
            
            
               (d)nadležna tijela granične kontrolne postaje unijela su u ZZUD svoje odobrenje za prijevoz pošiljke do kontrolne točke za sigurnosne preglede hrane i hrane za životinje u obliku identifikacijskih i fizičkih provjera ili fitosanitarnih provjera u obliku identifikacijskih i fizičkih provjera, prema potrebi;
            
            
               (e)prije nego što pošiljka napusti graničnu kontrolnu postaju, nadležno tijelo na graničnoj kontrolnoj postaji nadležnoj za ekološke kontrole obavješćuje nadležno tijelo na kontrolnoj točki nadležnoj za ekološke kontrole o prispijeću pošiljke podnošenjem certifikata o inspekciji u sustav TRACES; 
            
         
         
            
               (f)subjekt je prevezao pošiljku od granične kontrolne postaje do kontrolne točke pod carinskim nadzorom bez istovarivanja robe tijekom prijevoza;
            
            
               (g)subjekt je osigurao da pošiljke bilja, biljnih proizvoda i drugih predmeta iz članka 1. stavka 1. točke (a) podtočke ia. te hrane i hrane za životinje neživotinjskog podrijetla iz članka 1. stavka 1. točke (a) podtočke ii., koje podliježu službenim kontrolama na graničnim kontrolnim postajama u skladu s člankom 45. stavkom 5. Uredbe (EU) 2018/848, do kontrolne točke prati ovjerena preslika potvrde o inspekciji;
            
            
               (h)gospodarski subjekt naveo je referentni broj potvrde o inspekciji u carinskoj deklaraciji podnesenoj carinskim tijelima za potrebe prijevoza pošiljke do kontrolne točke te primjerak te potvrde drži na raspolaganju za carinska tijela kako je navedeno u članku 163. Uredbe (EU) br. 952/2013.
            
            
               2.Zahtjev za ovjereni primjerak potvrde o inspekciji iz stavka 1. točke (g) koji prati pošiljku ne primjenjuje se ako je taj certifikat u sustavu TRACES izdalo kontrolno tijelo ili kontrolna ustanova u trećoj zemlji u skladu s Delegiranom uredbom (EU) 2021/XXX (C(2021) 7387) ili ako ga je u sustav TRACES učitao subjekt i nadležna tijela granične kontrolne postaje provjerila odgovaraju li izvornom certifikatu o inspekciji.
            
            
               *Provedbena uredba Komisije (EU) 2021/XXX od [datum] o utvrđivanju pravila o dokumentima i obavijestima koji su potrebni za ekološke proizvode i proizvode iz prijelaznog razdoblja namijenjene uvozu u Uniju (SL L xxx, xxx, str. x.).”; 
            
            
               5.članak 3. mijenja se kako slijedi:
            
            
               (a)u stavku 1. uvodna rečenica zamjenjuje se sljedećim:
            
            
               „Provjere identiteta i fizičke provjere pošiljaka hrane i hrane za životinje neživotinjskog podrijetla iz članka 1. stavka 1. točke (a) podtočke ii. mogu obavljati nadležna tijela na kontrolnoj točki koja nije granična kontrolna postaja ako se primjenjuje jedno od sljedećeg:”;
            
            
               (b)dodaju se stavci 3. i 4.: 
            
            
               „3.Nadležna tijela mogu obavljati provjere identiteta i fizičke provjere pošiljaka hrane i hrane za životinje neživotinjskog podrijetla iz članka 1. stavka 1. točke (a) podtočke ii. koje podliježu službenim kontrolama na graničnim kontrolnim postajama u skladu s člankom 45. stavkom 5. Uredbe (EU) 2018/848 na kontrolnoj točki koja nije granična kontrolna postaja ako se, uz jedan od uvjeta iz stavka 1. ovog članka, primjenjuje sljedeće:
            
            
               (a)subjekt odgovoran za pošiljku zatražio je prijevoz do kontrolne točke radi provjere sigurnosti hrane i hrane za životinje u obliku identifikacijskih i fizičkih pregleda te ekoloških kontrola u obliku identifikacijskih i fizičkih pregleda;
            
            
               (b)ako su pošiljku odabrala nadležna tijela granične kontrolne postaje za provjere sigurnosti hrane i hrane za životinje u obliku identifikacijskih i fizičkih provjera te za ekološke kontrole u obliku identifikacijskih i fizičkih provjera, nadležna tijela granične kontrolne postaje odobrila su takav prijenos ili donijela odluku o takvom prijenosu, prema potrebi, u odnosu na sve te preglede. Te se provjere provode na istoj kontrolnoj točki, koja mora biti određena za kategoriju robe u pošiljci i smještena u državi članici u kojoj će se pošiljka pustiti u slobodni promet.
            
            
               4.Ako se pošiljke prevoze do kontrolne točke u skladu sa stavkom 3., nadležna tijela granične kontrolne postaje odgovorne za provjere sigurnosti hrane i hrane za životinje prijenos unose u ZZUD, a nadležna tijela granične kontrolne postaje odgovorne za ekološke kontrole prijenos unose u certifikat o inspekciji.”; 
            
            
               6.članak 4. mijenja se kako slijedi:
            
            
               (a)u stavku 1. dodaje se sljedeća točka:
            
            
               „(c)bilja, biljnih proizvoda i drugih predmeta iz točaka (a) i (b) koji podliježu službenim kontrolama na graničnim kontrolnim postajama u skladu s člankom 45. stavkom 5. Uredbe (EU) 2018/848.”;
            
            
               (b)dodaju se sljedeći stavci 4. i 5.:
            
            
               „4.U pogledu bilja, biljnih proizvoda i drugih predmeta iz stavka 1. točke (c) nadležna tijela mogu obavljati provjere identiteta i fizičke provjere na kontrolnoj točki koja nije granična kontrolna postaja ako se, uz jedan od uvjeta iz stavka 2., primjenjuje sljedeće:
            
            
               (a)subjekt odgovoran za pošiljku zatražio je prijevoz do kontrolne točke radi fitosanitarne provjere u obliku identifikacijskih i fizičkih pregleda te ekoloških kontrola u obliku identifikacijskih i fizičkih pregleda;
            
            
               (b)ako su pošiljku odabrala nadležna tijela granične kontrolne postaje za fitosanitarne provjere u obliku identifikacijskih i fizičkih provjera te za ekološke kontrole u obliku identifikacijskih i fizičkih provjera, nadležna tijela granične kontrolne postaje odobrila su takav prijenos ili donijela odluku o takvom prijenosu, prema potrebi, u odnosu na sve te preglede. Te se provjere provode na istoj kontrolnoj točki, koja mora biti određena za kategoriju robe u pošiljci i smještena u državi članici u kojoj će se pošiljka pustiti u slobodni promet.
            
         
         
            
               5.Ako se pošiljke prevoze do kontrolne točke u skladu sa stavkom 4., nadležna tijela granične kontrolne postaje odgovorne za fitosanitarne provjere prijevoz unose u ZZUD, a nadležna tijela granične kontrolne postaje odgovorne za ekološke kontrole prijevoz unose u certifikat o inspekciji.”; 
            
            
               7.u članku 6. dodaje se sljedeći stavak 6.:
            
            
               „6.Kad je riječ o pošiljkama koje se prevoze u kontrolnu točku radi provedbe ekoloških kontrola u obliku identifikacijskih i fizičkih provjera, nadležna tijela kontrolne točke:
            
            
               (a)putem sustava TRACES potvrđuju prispijeće pošiljke nadležnim tijelima granične kontrolne postaje odgovorne za ekološke kontrole;
            
            
               (b)u potvrdu o inspekciji unose ishod ekoloških kontrola u obliku identifikacijskih i fizičkih provjera te odluke o pošiljci u skladu s člankom 6. stavkom 3. Delegirane uredbe (EU) 2021/XXX (C(2021) 7387).”;
            
            
               8.u članku 7. uvodna rečenica zamjenjuje se sljedećim:
            
            
               „Provjere dokumentacije pošiljaka bilja, biljnih proizvoda i drugih predmeta iz članka 1. stavka 1. točke (b) koji ulaze u Uniju mogu obavljati:”;
            
            
               9.članak 8. mijenja se kako slijedi:
            
            
               (a)u stavku 1. točki (a) dodaje se sljedeća podtočka v.:
            
            
               „v.u pogledu bilja, biljnih proizvoda i drugih predmeta iz članka 4. stavka 1. točke (c) ove Uredbe, certifikat o inspekciji iz Delegirane uredbe (EU) 2021/XXXX (C(2021) 7387).;
            
            
               (b)stavak 2. zamjenjuje se sljedećim:
            
            
               „2.Ako subjekt prevozi pošiljke bilja, biljnih proizvoda i drugih predmeta do kontrolne točke radi provjera identiteta i fizičkih provjera, primjenjuju se članci 2., 2.a, 4. i 5.”.
            
            
               Članak 6.
            
            
               Izmjena Delegirane uredbe (EU) 2019/2124
            
            
               Delegirana uredba (EU) 2019/2124 mijenja se kako slijedi:
            
            
               1.u članku 1. stavku 1. točki (a) umeće se sljedeća podtočka:
            
            
               „ii.abilje, biljni proizvod i drugi predmeti iz podtočaka i. i ii. koji podliježu službenim kontrolama na graničnim kontrolnim postajama u skladu s člankom 45. stavkom 5. Uredbe (EU) 2018/848 Europskog parlamenta i Vijeća*.
            
            
               *Uredba (EU) 2018/848 Europskog parlamenta i Vijeća od 30. svibnja 2018. o ekološkoj proizvodnji i označivanju ekoloških proizvoda te stavljanju izvan snage Uredbe Vijeća (EZ) br. 834/2007 (SL L 150, 14.6.2018., str. 1.).”;
            
            
               2.u članku 6. stavku 3. uvodna rečenica zamjenjuje se sljedećim:
            
            
               „Subjekt odgovoran za pošiljku osigurava da su pakiranje ili prijevozno sredstvo pošiljke bilja, biljnih proizvoda i drugih predmeta iz članka 1. stavka 1. točke (a) podtočaka i., ii. i ii.a zatvoreni ili zapečaćeni na takav način da tijekom prijevoza i skladištenja u objektu za daljnji prijevoz:”.
            
         
         
            
               Članak 7.
            
            
               Stupanje na snagu i primjena
            
            
               Ova Uredba stupa na snagu trećeg dana od dana objave u Službenom listu Europske unije. 
            
            
               Primjenjuje se od 1. siječnja 2022.
            
            
               Ova je Uredba u cijelosti obvezujuća i izravno se primjenjuje u svim državama članicama.
            
            
               Sastavljeno u Bruxellesu 21.10.2021.
            
            
               
                     Za Komisiju
               
               
                     Predsjednica
                     Ursula VON DER LEYEN
               
               
            
         
         
            
                  
                     (1)
                  
                        Uredba (EU) 2018/848 Europskog parlamenta i Vijeća od 30. svibnja 2018. o ekološkoj proizvodnji i označivanju ekoloških proizvoda te stavljanju izvan snage Uredbe Vijeća (EZ) br. 834/2007 (SL L 150, 14.6.2018., str. 1.).
               
               
                  
                     (2)
                  
                        Uredba (EU) 2017/625 Europskog parlamenta i Vijeća od 15. ožujka 2017. o službenim kontrolama i drugim službenim aktivnostima kojima se osigurava primjena propisa o hrani i hrani za životinje, pravila o zdravlju i dobrobiti životinja, zdravlju bilja i sredstvima za zaštitu bilja, o izmjeni uredbi (EZ) br. 999/2001, (EZ) br. 396/2005, (EZ) br. 1069/2009, (EZ) br. 1107/2009, (EU) br. 1151/2012, (EU) br. 652/2014, (EU) 2016/429 i (EU) 2016/2031 Europskog parlamenta i Vijeća, uredaba Vijeća (EZ) br. 1/2005 i (EZ) br. 1099/2009 i direktiva Vijeća 98/58/EZ, 1999/74/EZ, 2007/43/EZ, 2008/119/EZ i 2008/120/EZ te o stavljanju izvan snage uredaba (EZ) br. 854/2004 i (EZ) br. 882/2004 Europskog parlamenta i Vijeća, direktiva Vijeća 89/608/EEZ, 89/662/EEZ, 90/425/EEZ, 91/496/EEZ, 96/23/EZ, 96/93/EZ i 97/78/EZ te Odluke Vijeća 92/438/EEZ (Uredba o službenim kontrolama) (SL L 95, 7.4.2017., str. 1.).
               
               
                  
                     (3)
                  
                        Delegirana Uredba Komisije (EU) 2019/2123 оd 10. listopada 2019. o dopuni Uredbe (EU) 2017/625 Europskog parlamenta i Vijeća u pogledu pravila za utvrđivanje u kojim slučajevima i pod kojim uvjetima se provjere identiteta i fizičke provjere određene robe mogu obavljati na kontrolnim točkama, a provjere dokumentacije na udaljenosti od graničnih kontrolnih postaja (SL L 321, 12.12.2019., str. 64.–72.).
               
               
                  
                     (4)
                  
                        Uredba (EU) 2016/2031 Europskog parlamenta i Vijeća od 26. listopada 2016. o zaštitnim mjerama protiv organizama štetnih za bilje i o izmjeni uredaba (EU) br. 228/2013, (EU) br. 652/2014 i (EU) br. 1143/2014 Europskog parlamenta i Vijeća te stavljanju izvan snage direktiva Vijeća 69/464/EEZ, 74/647/EEZ, 93/85/EEZ, 98/57/EZ, 2000/29/EZ, 2006/91/EZ i 2007/33/EZ (SL L 317, 23.11.2016., str. 4.).
               
               
                  
                     (5)
                  
                        Delegirana uredba Komisije (EU) 2019/2124 оd 10. listopada 2019. o dopuni Uredbe (EU) 2017/625 Europskog parlamenta i Vijeća u pogledu pravila za službene kontrole pošiljaka životinja i robe u provozu, pretovaru i daljnjem prijevozu kroz Uniju i o izmjeni uredaba Komisije (EZ) br. 798/2008, (EZ) br. 1251/2008, (EZ) br. 119/2009, (EU) br. 206/2010, (EU) br. 605/2010, (EU) br. 142/2011, (EU) br. 28/2012, Provedbene uredbe Komisije (EU) 2016/759 i Odluke Komisije 2007/777/EZ (SL L 321, 12.12.2019., str. 73.).
               
               
                  
                     (6)
                  
                        SL L 95, 7.4.2017., str. 1.
               
               
                  
                     (7)
                  
                        Uredba (EU) 2018/848 Europskog parlamenta i Vijeća od 30. svibnja 2018. o ekološkoj proizvodnji i označivanju ekoloških proizvoda te stavljanju izvan snage Uredbe Vijeća (EZ) br. 834/2007 (SL L 150, 14.6.2018., str. 1.).
               
               
                  
                     (8)
                  
                        Delegirana Uredba Komisije (EU) 2019/2123 оd 10. listopada 2019. o dopuni Uredbe (EU) 2017/625 Europskog parlamenta i Vijeća u pogledu pravila za utvrđivanje u kojim slučajevima i pod kojim uvjetima se provjere identiteta i fizičke provjere određene robe mogu obavljati na kontrolnim točkama, a provjere dokumentacije na udaljenosti od graničnih kontrolnih postaja (SL L 321, 12.12.2019., str. 64.). 
               
               
                  
                     (9)
                  
                        Uredba (EU) 2016/2031 Europskog parlamenta i Vijeća od 26. listopada 2016. o zaštitnim mjerama protiv organizama štetnih za bilje i o izmjeni uredaba (EU) br. 228/2013, (EU) br. 652/2014 i (EU) br. 1143/2014 Europskog parlamenta i Vijeća te stavljanju izvan snage direktiva Vijeća 69/464/EEZ, 74/647/EEZ, 93/85/EEZ, 98/57/EZ, 2000/29/EZ, 2006/91/EZ i 2007/33/EZ (SL L 317, 23.11.2016., str. 4.).
               
               
                  
                     (10)
                  
                        Delegirana uredba Komisije (EU) 2019/2124 оd 10. listopada 2019. o dopuni Uredbe (EU) 2017/625 Europskog parlamenta i Vijeća u pogledu pravila za službene kontrole pošiljaka životinja i robe u provozu, pretovaru i daljnjem prijevozu kroz Uniju i o izmjeni uredaba Komisije (EZ) br. 798/2008, (EZ) br. 1251/2008, (EZ) br. 119/2009, (EU) br. 206/2010, (EU) br. 605/2010, (EU) br. 142/2011, (EU) br. 28/2012, Provedbene uredbe Komisije (EU) 2016/759 i Odluke Komisije 2007/777/EZ (SL L 321, 12.12.2019., str. 73.).